**Farské oznamy**

1. **pôstna nedeľa (7.3. 2021)**

|  |  |  |
| --- | --- | --- |
| Pondelok | Pondelok po 3. pôstnej nedeli |  |
| Utorok | Utorok po 3. pôstnej nedeli |  |
| Streda | Streda po 3. pôstnej nedeli |  |
| Štvrtok | Štvrtok po 3. pôstnej nedeli |  |
| Piatok | Piatok po 3. pôstnej nedeli |  |
| Sobota | Sobota po 3. pôstnej nedeli |  |
| Nedeľa | Štvrtá pôstna nedeľa (Laetare) | 10.30 online |

Chcel by som vás povzbudiť k modleniu sa krížovej cesty.

Môžete si nahlasovať úmysly sv. omší na apríl.

Minule som spomínal, že v Tanzánii nemajú Covid. A podľa mne dostupných informácií to bola pravda, ale potom som sa dozvedel, že vláda v Tanzánii zatajuje skutočný stav, tak sa ospravedlňujem, ak som niekoho uviedol do nechceného omylu.

Chcem vás všetkých pozvať ku sv. spovedi i slovami Sv. otca Františka, ktorý hovorí: „Keď sa idem vyspovedať, je to aby som sa uzdravil, liečil svoju dušu. Aby som vyšiel duchovne zdravší. Aby som od biedy prešiel k milosrdenstvu. **V centre spovede nie sú hriechy, ktoré hovoríme, ale Božia láska, ktorú prijímame a ktorú vždy potrebujeme. Centrom spovede je Ježiš, ktorý nás očakáva, počúva nás a odpúšťa nám.** **Zapamätajme si: v srdci Boha sme my, ešte prv než naše chyby.** Modlime sa, aby sme prežívali sviatosť zmierenia s obnovenou hĺbkou, aby sme okúsili bezhraničné Božie milosrdenstvo. A modlime sa, aby Boh dal svojej Cirkvi milosrdných kňazov a nie mučiteľov.“

Otec biskup Viliam Judák vyzval ku každodennej modlitbe za odvrátenie pandémie o 20.00hod. Budem rád, keď sa k tejto výzve pripojíme, aj keď len jednoduchým povzdychom alebo desiatkom ruženca. Ak sa bude dať, budú vtedy znieť i zvony.

Chcel by som sa poďakovať za vaše modlitby, obety, finančnú podporu našej farnosti i za každý druh pomoci. Zároveň, tým, že začal nový mesiac, vás chcem znova poprosiť o podporu na bežnú réžiu našej farnosti hlavne pokrytie energetických nákladov. Zostávame spojení v modlitbe a žehnám vám do ďalšieho týždňa.